
	Priekšlikums
Latvijas Pašvaldību savienība vērš uzmanību, ka likumprojekts “Grozījumi Iepakojuma likumā” paredz vieglo plastmasas iepirkumu maisiņu aizstāšanu ar papīra, kartona, citu dabisko šķiedru vai bioplastmasas materiāliem, tomēr vienlaikus saglabā atkāpi vieglajiem plastmasas maisiņiem virknē jautājumu t.sk. kuri tiek izmantoti nefasētas pārtikas, tostarp augļu un dārzeņu, iepakošanai.

 Ņemot vērā, ka Regulas (ES) 2025/40 mērķis ir samazināt vajadzību pēc primārajiem dabas resursiem, veicināt aprites ekonomiku un nodrošināt labi funkcionējošu otrreizējo izejmateriālu tirgu, kā arī ņemot vērā pašvaldībās ieviestās bioloģiski noārdāmo atkritumu dalītās savākšanas sistēmas, Latvijas Pašvaldību savienība rosina precizēt Iepakojuma likuma 12.1 pantu šādā redakcijā:
12.1 pants. Plastmasas iepirkumu maisiņu patēriņa samazināšana
panta pirmajā daļā:
aizstāt vārdu “iepakotājs” ar vārdu “ražotājs”.
Izteikt panta pirmās daļas 2. punktu šādā redakcijā:
“2) no 2025. gada 1. janvāra ražotājs tirdzniecības vietā nodrošina vieglo plastmasas iepirkumu maisiņu aizstāšanu ar iepakojumu no papīra, kartona, citu dabisko šķiedru vai kompostējamiem bioplastmasas materiāliem, kas ir piemēroti bioloģiski noārdāmo atkritumu dalītajai savākšanai.”
Papildināt pantu ar otro daļu šādā redakcijā:
“(2) Šā panta pirmās daļas 2. punkta prasība attiecībā uz nefasētas pārtikas tirdzniecību ir izpildāma, izmantojot kompostējamus maisiņus, kas nodrošina higiēnas prasību ievērošanu un vienlaikus ir savietojami ar bioloģiski noārdāmo atkritumu apsaimniekošanas sistēmām.”
Piedāvātā redakcija
-
	Andra Feldmane (LPS)



